胡美貽

胡美貽係香港女藝人，2017年度香港小姐競選決賽入圍，而家係無綫電視經理人合約女藝員。

簡歷

入娛圈前 
胡美貽響星加坡出世，三歲同屋企人回流香港，十三歲移居美國加州洛杉磯。佢阿爸搞下生意，阿媽就做醫生。佢2012年升讀加州大學歐文分校商業經濟系，三年後廿一歲時取得學士文憑。畢業後，佢喺2015年11月喺美國三藩市開設自己名下飲品商店同加盟鹵水零售店。

參選港姐 
胡美貽回流參選2017年度香港小姐競選，並成為大熱，有「翻版朱千雪」之稱嘅佢成功入圍決賽。佢遠赴台北為2017香港小姐拍攝外景時，因出眾身材獲得傳媒朋友一致好評。

胡美貽雖然十強止步，但獲安排入讀第二十九期無綫電視藝員訓練班畢業，2018年4月中成為無綫電視經理人合約藝員。

創業生涯 
胡美貽大學畢業之後喺美國三藩市創立自家品牌Bubblecup，並且加盟武漢正宗麻辣滷水零售店火爆鴨。回流香港之後，喺2018年8月經營第二間自家品牌奶茶舖Bubblecup，更加加入榴槤元素。佢喺同年9月底開嘅「榴槤樂園」，開業兩個幾月就成功入圍2019年米芝蓮指南嘅街頭小食推介，之後更衝出尖沙嘴，喺元朗同天后開埋分店。2019年底，「榴槤樂園」因為有撐過「反修例運動」嘅泛民主派支持者，被認定係「黃店」，係少有由無綫藝員開嘅舖頭攞到呢個稱號。

演藝歷程 
胡美貽喺第一套綜藝節目兄弟大茶飯表現突出。佢亦參演過唔少劇集，但暫時都係以閒角為主。2022年佢做咗23位J2ers之一，拍一啲J2台節目。

演出作品

電視劇

主持節目

綜藝節目

音樂錄像

香港女藝人
無綫電視女藝員
美貽
2017年度香港小姐競選佳麗